Jumala Israelissa -sarja seuraa suomalaisryhmän matkaa -
Pyhällä maalla. Käymme paikoissa, joissa Jumala ilmestyi VT:ssa -
ja joista on suora yhteys Jeesuksen elämään UT:ssa.
Puhumme myös siitä, mitä tämä kaikki vaikuttaa elämäämme nykyään.
Länsimuuri on ainoa jäljelle jäänyt osa Jerusalemin temppelistä, -
joka tuhottiin vuonna 70 jKr.
Se on aina ollut juutalaisten pyhä paikka, -
mutta nykyään siellä rukoilevat sekä juutalaiset että kristityt.
Pastori Juha Kotisaari opettaa tänään Raamattua Länsimuurilta.
Paikalla myös Lähi-idän erikoistoimittaja Heikki Kangas.
Kuulemme myös matkalaisten kommentteja. Tervetuloa mukaan!
Jerusalemin historia tiivistyy tuohon Vanhaankaupunkiin, -
1 neliökilometrin alueeseen, joka on muurien sisäpuolella.
Siihen tiivistyy hyvin paljon jännitteitä -
ja tiivistyy myös paljon ihmiselämää.
Vanhankaupungin muurien sisällä asuu vakituisesti n. 40 000 henkeä.
Miettikää! Neliökilometrin alueella!
Pyhiinvaeltajineen ja vierailijoineen siellä voi olla -
100 000-200 000 ihmistä/pv. Vähän samanlaista eloa siis, -
kuin Jeesuksen aikaan: pyhiinvaeltajat tulevat kaupunkiin.
Jeesuksen aikana pyhiinvaeltajien tulosuunta oli -
- jos tultiin Jordanin laakson, Jerikon kautta -
niin tultiin täältä idän puolelta.
Tavallinen köyhä kansa kävi Jerusalemiin sisälle eteläpäästä.
Joskus poikkeustapauksessa voitiin kulkea myös ns. Hevosportista -
tai te näette umpeen muuratun kaksoisportin, -
Kultaisen portin täällä itäisessä muurissa.
Jeesus tuli täältä Öljymäen puolelta juuri Kultaisesta portista.
Puhuin siitä, että tavallinen kansa ja usein myös Jeesus, -
kun Hän meni temppelialueelle puhumaan ja kohtaamaan ihmisiä, -
niin näette vanhat kiviset portaat. Ne lähtevät ihan muurin vierestä.
Ne portaat ovat Jeesuksen ajalta.
Siellä yläpäässä ovat myös -
nykyään umpeen muurattuina ns. Hulda-portit.
Tavallinen kansa pääsi nousemaan niitä, -
ja todennäköisesti Jeesus on noussut siitä temppelialueelle.
Länsipuolella Al-Aqsa-moskeijan takana on -
Länsimuuri tai Itkumuuriksi sitä myös kutsutaan.
Itkumuurin eteläpäästä tuli kaarisilta.
Sitä kautta pääsi myös sisälle temppelialueelle.
Miksi paljon kansaa sitten kulki täältä eteläpuolelta?
Nykypäivänä näette tuolla Silvanin lähiön.
Raamatun aikaan se oli Siiloa.
Siellä on Siiloan lammikko, joka nykyäänkin saa vetensä -
alueelle virtaavasta kaupungin ainoasta makean veden lähteestä, -
Giihonin lähteestä. Sen vedet virtaavat -
keskelle Silvanin eli Siiloan lähiötä.
Siellä muuten arabilähiössä on n. 10 000 asukasta. Iso paikka.
Silvanin/Siiloan alue on yksi kaikkein kiistanalaisimmista kohteista.
Hyvin usein väkivaltaiset yhteenotot tai terrori-iskut -
ovat lähtökohtaisesti tulleet Silvanista.
Tämän lounaiskulman isot kivenjärkäleet -
ovat jäljellä Jeesuksen aikaisen temppelin rakenteista.
Ne eivät siis ole varsinaisen temppelin kiviä, -
vaan ne ovat temppelin tukitasanteen kivet.
Siitä temppelistä ei siis jäänyt kiveä kiven päälle, -
mutta tämän Herodeksen rakennutta- man tukimuurin ja tasanteen kivet -
ovat edelleen jäljellä. Nuo kivet ovat niitä, -
joita roomalaiset noin 2 000 vuotta sitten -
suistivat alas tuosta sillasta ja sillan luota.
Siis niitä Jeesuksen aikaisen temppelin tukimuurin kiviä.
Nyt ollaan siis hyvin lähellä Jeesuksen jalanjäljissä Jerusalemissa.
Olemme nyt temppelialueella keskellä Jerusalemia.
Tässä on valtavan riemukas tunnelma ympärillä -
Bar Mitzvah -juhlia järjestävissä eri perheissä.
Temppelialue on sydämeltään Daa- vidin aikaansaannos, näin voi sanoa.
Hän sai sydämelleen noin 1 000 vuotta eKr. -
kuninkaana ollessaan rakentaa Jumalalle temppeli.
Hänen poikansa Salomo tuon temppelin rakensi.
Salomosta kerrotaan, että hän rukoili Jumalaa, -
kun tämä temppeli valmistui. Hän pyysi, -
että Jumalan silmät tulisivat alati olemaan tässä asumuksessa.
Että Hänen nimensä tulisi aina olemaan -
ja Hän kuulisi rukoukset, jotka temppeliin päin rukoillaan.
Jumala kuuli tämän rukouksen.
Hän vastasi Salomolle ja sanoi näin: -
Sen tähden tänne kokoontuu ja on aina kokoontunut -
juutalaista kansaa rukoilemaan temppeliin päin kääntyneenä.
Salomon rakentama temppeli kuitenkin myöhemmin tuhoutui.
Viholliskansa tuli ja vei Israelin pakkosiirtolaisuuteen.
Jälleen kului aikaa, ja rakennettiin toinen temppeli -
kansanjohtaja Serubbaabelin ja ylimmäisen papin Joosuan johdolla.
Jälleen temppelissä alkoivat jumalanpalvelusmenot.
Temppeli oli Daavidin sydämen asia.
Sinne kuuluivat uhrit. Sinne kuului Jumalan kirkkaus.
Siihen oli Jumalan nimi iäti laitettu -
ja paikka, jossa Jumala kuulee rukoukset.
Salomon pyynnöstä jopa nekin, -
jotka eivät olleet Israelin kansaa, saivat tulla ja rukoilla.
Herra sanoi kuulevansa rukoukset, -
jotka tähän paikkaan päin kääntyneinä on rukoiltu.
Siksi täällä on rukoilijoita nykyäänkin ympäri maailmaa.
Juutalaisia ja kristittyjä, jotka uskovat, että Israelilla on Jumala, -
joka kuulee rukouksia tässä paikassa.
Jesajan kirjassa kuitenkin profeetta sanoo Jumalan sanat: -
Mikä olisi paikka, jonka minulle rakentaisitte, asuinsija, -
jonne minä mahtuisin? Sellaista ei ole.
Hän asuu niiden sydämissä, joilla on nöyrä sydän -
ja arka tunto Hänen Sanansa edessä.
Ensinnäkin jätin sinne muurin aukkoon -
paperille ystävien jättämät esi- rukouspyynnöt, kuten olin luvannut.
Päärukousaiheena oli kuitenkin rukoilla Israelin, -
Jumalan omaisuuskansan, juutalaisen kansan puolesta.
Koska Jumala on antanut mulle tämän valtavan tehtävän, -
niin tämä oli niin syvä kokemus - tulla Itkumuurille heidän kanssaan.
Rukoileminen merkitsee mulle tosi paljon.
Rukoilen joka päivä ja voin rukoilla missä tahansa.
Tiedän, että mulla on taivaallinen Isä, joka aina kuulee mua -
ja vastaa rukouksiini. Erityisesti tällä paikalla, -
missä äsken rukoilin tuossa muurilla, -
koin valtavan rukouksen ja Pyhän Hengen läsnäolon ja voiman.
Kun toin ne kipeimmät tämän- hetkiset asiani, niin koin siinä, -
että Jumala kuuli rukoukseni. Tuli valtava riemu ja ilo, -
että mulla on etuoikeus rukoilla suurta taivaan Jumalaa, -
jonka lapsi olen ja joka huolehtii minusta.
On valtava etuoikeus saada rukoilla -
itseni, lasten, lastenlasten ja kaikkien ihmisten puolesta.
Suuri etuoikeus!
Temppeli oli siis uhrien paikka ja Jumalan kirkkauden paikka.
Se on Jumalan nimen paikka, palvonnan paikka.
Temppeliin liittyy ylistäminen, kiittäminen, rukoileminen.
Näemme, kuinka juutalaiset nykyäänkin - ei ehkä itkien -
vaan rukoukset kuulevasta Jumalasta iloiten - rukoilevat täällä.
Myös Jeesus kunnioitti temppeliä.
Raamattu kertoo, että Hän säännöllisesti tuli temppeliin.
Hän jopa kiivaili temppelin puhtauden puolesta.
Raamattu kertoo siitä, kun Hän puhdisti temppelialuetta -
moraalittomista rahanvaihtajista ja muusta toiminnasta.
Hän sanoi: "Älkää tehkö Isäni huonetta markkinahuoneeksi."
Näin Hän sanoi, että Jumala itse on Hänen Isänsä.
Jeesus Jumalan Poikana sanoi myös hämmästyttävän asian, -
kun juutalaiset näyttivät Hänelle tätä temppeliä.
Se oli rakennettu jo lähes 20 vuotta eKr. -
ja 46 vuotta silloin, kun Jeesus n. 30-vuotiaana täällä oli.
Jeesus sanoi: "Hajottakaa maahan tämä temppeli, -
niin minä kolmessa päivässä sen uudelleen rakennan."
Tällä Hän tarkoitti oman ruumiinsa temppeliä -
eli sitä, että Hän tulee olemaan myös uhri, -
niin kuin temppeli on uhria varten.
Hänen uhrinsa oli Hänen oma kuolemansa ristillä.
Siellä Hän vuodatti verensä koko maailman syntien sovitukseksi.
Ylösnousemuksensa jälkeen -
Hän ylösnousemusruumiissa ilmestyi opetuslapsille ja sanoi, -
että Hänen ruumiinsa, seurakuntansa, kansansa -
muodostavat Jumalan temppelin.
Jeesuksessa myös Jumalan läsnäolo, se kirkkaus, -
minkä Jumala tahtoi temppelissä olevan, on ja on iankaikkisesti.
Se on Hänen Pojassaan.
Kristus on Immanuel 'Jumala meidän kanssamme'.
Temppeliin kuului Jumalan nimi.
Hänen nimensä tulee iäti siinä olemaan.
Aivan samoin Jeesuksen nimessä... Jeesus itse sanoi, -
että Isä, joka on Hänet lähettänyt ja antanut Hänelle nimen, -
kuulee kaikki meidän rukouksemme, -
jotka Hänen nimessään me Isälle esitämme.
Siis Jeesus on temppeli itsessään.
Hän ei ole vain ajallinen temppeli maan päällä, -
vaan iankaikkinen temppeli Jumalan Sanan mukaan.
Kun katselemme profeettojen kirjoituksia VT:n ja UT:n teksteistä, -
näemme hyvin mielenkiintoisen asian, minkä Jeesus sanoi.
Hän siteerasi Markuksen evankeliu- missa profeetta Jesajan sanoja: -
Siis mikä on kaikkien kansojen rukoushuone?
Me näemme tässä paikassa monet kansat.
Niistä tullaan nykyäänkin rukoilemaan Israelin Jumalaa.
He kääntyvät temppelialuetta kohti, -
laittavat rukouspyyntönsä muurin rakoihin, koska uskovat, -
että Israelin Jumala kuulee heitä lupauksensa mukaan.
Kuitenkin on jotain vielä suurempaa.
On Jumalan oma Poika, jonka kautta kaikkialla maailmassa -
tämän temppelin kautta saamme lähestyä ja rukoilla Jumalaa.
Hän on kaikkien kansojen Jumala, kaikkien kansojen Vapahtaja, -
Jeesus, Jumalan Poika. Mitä se merkitsee minulle?
Mitä se voi merkitä meille kaikille elävää Jumalaa etsiville:
tulla tuntemaan, palvomaan, ylistä- mään, kokemaan Hänen läsnäolonsa.
Jeesus sanoi: "Tulkaa minun tyköni -
kaikki työtä tekevät, raskautetut. Minä annan teille levon. -
Mitä ikinä te anotte Isältä minun nimessäni, -
se teille annetaan." Hän on se elävä tie.
Hän on elävä temppeli. Hän on Kristus Jeesus, Jumalan Poika, -
maailman Vapahtaja.
Tekstitys: Tuula-Riitta Virrankare